title: Решение на Комисията от 23 декември 1992 година относно създаването на Консултативен комитет за координация в областта на вътрешния пазар

text:
Важна правна забележка

|

31993D0072

Официален вестник n° L 026 , 03/02/1993 стр. 0018 - 0019 специално финландско издание: глава 1 том 3 стр. 0006  специално шведско издание: глава 1 том 3 стр. 0006  специално чешко издание глава 01 том 01 стр. 234  - 235 специално испанско издание глава 01 том 01 стр. 234  - 235 специално унгарско издание глава 01 том 01 стр. 234  - 235 специално литвийско издание глава 01 том 01 стр. 234  - 235 LV.ES глава 01 том 01 стр. 234  - 235 MT.ES глава 01 том 01 стр. 234  - 235 PL.ES глава 01 том 01 стр. 234  - 235 SK.ES глава 01 том 01 стр. 234  - 235 специално словенско издание глава 01 том 01 стр. 234  - 235

		19921223Решение на Комисиятаот 23 декември 1992 годинаотносно създаването на Консултативен комитет за координация в областта на вътрешния пазар(93/72/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като има предвид, че член 8а от Договора за създаване на Европейска икономическа общност предвижда постепенното установяване до 31 декември 1992 г. на вътрешен пазар, обхващащ зона без вътрешни граници, в която е осигурено свободно движение на стоки, хора, услуги и капитал;като има предвид, че Съветът вече одобри някои мерки с цел разрешаването на възможни практически проблеми, които могат да възникнат след премахването на този граничен контрол; като има предвид, че самите държави-членки също са предприели някои мерки;като има предвид, че постигането на вътрешен пазар като зона без вътрешни граници изисква тясно и ефективно сътрудничество между държавите-членки и Комисията;като има предвид, че Резолюцията на Съвета от 7 декември 1992 г. за създаване на работещ единен пазар приканва държавите-членки и Комисията да разгледат необходимостта от засилено сътрудничество за разрешаване на всякакви практически проблеми, които могат да възникнат;като има предвид, че съществуващите общностни мерки в някои сектори вече предвиждат мерки за Комисията и/или обмяна на информация между държавите-членки и Комисията;като има предвид, че тези задължения за уведомяване и тези системи за обмен на информация не покриват всички сектори, в които е необходимо тясно и ефективно сътрудничество между държавите-членки и Комисията за завършване на вътрешния пазар с цел разрешаването на някои практически проблеми, особено в началните му етапи;като има предвид, че следователно е желателно Комисията да се съвещава с комитет от представители на държавите-членки по въпроси, които изискват тясно и ефективно сътрудничество с цел разрешаване на практически проблеми, които изискват спешна намеса,РЕШИ:Член 11. Към Комисията се създава Консултативен комитет за координация в областта на вътрешния пазар, наричан по-долу "Комитетът".2. Комитетът се състои от двама представители на всяка държава-членка и се председателства от представител на Комисията.Член 21. Комисията може да се консултира с Комитета по всеки практически проблем, който може да възникне след 1 януари 1993 г. и който засяга функционирането на вътрешния пазар, различен от проблеми, които са предмет на действия, предприети в съответствие с разпоредби за уведомяване на Комисията и/или обмен на информация между държавите-членки и Комисията, постановени във всяка друга приложима мярка на Общността или установени в съществуваща рамка за практическо сътрудничество между Комисията и държавите-членки.2. Член на Комитета може да поиска от Комисията да се консултира с Комитета по всеки въпрос, попадащ в компетенцията на Комитета.Член 3Могат да се създават работни групи, които да подпомагат работата на Комитета.Член 41. Службите на Комисията осигуряват секретариата на Комитета.2. Председателят може да покани всяко лице със специфична компетентност по отношение на въпрос, включен в дневния ред, за участие в обсъжданията. Експертите участват в обсъжданията единствено по отношение на въпроса, за който са поканени да присъстват.3. Представители на съответните служби на Комисията участват в заседанията на Комитета и работните му групи.4. Комитетът се свиква от Комисията и заседава в централата на Комисията.Член 51. Комитетът обсъжда въпроси, по които Комисията е поискала становище. Не се гласува.2. Комисията може, когато иска становището на Комитета, да определи срок, в който становището трябва да се предостави.3. Изразените становища на представителите на държавите-членки се включват в протоколите.Член 6Без да се засягат разпоредбите на член 214 от Договора, когато Комисията уведоми Комитета, че поисканото становище или повдигнатият въпрос са от поверителен характер, членове на Комитета и когато е уместно — експертите, посочени в член 4, параграф 2, са задължени да не разкриват информация, която е станала тяхно достояние посредством работата на Комитета или работните му групи.Член 7Настоящото решение влиза в сила на 1 януари 1993 г.Съставено в Брюксел на 23 декември 1992 година.За КомисиятаMartin BangemannЗаместник-председател--------------------------------------------------


title: 2007/651/ЕО: Решение на Съвета от 1 октомври 2007 година за назначаване на един член и двама заместник-членове от Германия в Комитета на регионите

text:
               9.10.2007

               BG

               Официален вестник на Европейския съюз

               L 262/29

      РЕШЕНИЕ НА СЪВЕТА

   от 1 октомври 2007 година
   за назначаване на един член и двама заместник-членове от Германия в Комитета на регионите
   (2007/651/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Германия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО (1) за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г.

               (2)

               Освободи се едно място за член на Комитета на регионите след изтичането на мандата на г-жа SPECKERT. Освободиха се две места за заместник-членове на Комитета на регионите след изтичането на мандатите на г-жа SPIESS и г-жа WISCHER,

         РЕШИ:
   Член 1
   Назначават се за член и заместник-членове на Комитета на регионите за остатъка от мандата, а именно до 25 януари 2010 г.:

               а)

               за член:

                           —

                           г-н Reinhard LOSKE, Senator für Umwelt, Bau, Verkehr und Europa der Freien Hansestadt Bremen, на мястото на г-жа Sandra SPECKERT,

                     и

               б)

               за заместник-членове:

                           —

                           г-н Hermann KUHN, Mitglied der Bremischen Bürgerschaft (Landtag), на мястото на г-жа Iris SPIESS,

                           —

                           г-жа Manuela MAHNKE, Mitglied der Bremischen Bürgerschaft (Landtag), на мястото на г-жа Christine WISCHER.

         Член 2
   Настоящото решение влиза в сила от датата на неговото приемане.

      Съставено в Люксембург на 1 октомври 2007 година.

            За Съвета

            Председател

         M. LINO

      (1)  ОВ L 56, 25.2.2006 г., стр. 75.


title: Решение 2010/330/ОВППС на Съвета от 14 юни 2010 година относно интегрираната мисия на Европейския съюз за спазване на правовия ред в Ирак EUJUST LEX-IRAQ

text:
               15.6.2010

               BG

               Официален вестник на Европейския съюз

               L 149/12

         РЕШЕНИЕ 2010/330/ОВППС НА СЪВЕТА
   от 14 юни 2010 година
   относно интегрираната мисия на Европейския съюз за спазване на правовия ред в Ирак EUJUST LEX-IRAQ
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 него,
   като има предвид, че:

               (1)

               На 7 март 2005 г. Съветът прие Съвместно действие 2005/190/ОВППС относно интегрираната мисия на Европейския съюз за спазване на правовия ред в Ирак EUJUST LEX (1). Срокът на действие на това съвместно действие, с последващото изменение и удължаване, изтече на 30 юни 2009 г.

               (2)

               На 24 март 2009 г. Комитетът по политика и сигурност (КПС) постигна съгласие по удължаването на мандата на EUJUST LEX за допълнителен период от 12 месеца, а именно до 30 юни 2010 г. Освен основната си дейност, през този период EUJUST LEX трябваше да проведе пилотна фаза, включваща дейности в Ирак.

               (3)

               На 21 май 2010 г. КПС постигна съгласие по удължаването на мандата на EUJUST LEX-IRAQ за допълнителен период от 24 месеца, а именно до 30 юни 2012 г. През този период EUJUST LEX-IRAQ следва постепенно да промени дейностите си и съответните структури в Ирак, като се съсредоточи главно върху специализираното обучение и същевременно продължи да извършва дейности извън страната.

               (4)

               Мандатът на мисията се осъществява при условия на сигурност, които могат да се влошат, като това би могло да навреди на целите на Общата външна политика и политиката за сигурност, определени в член 21 от Договора за Европейския съюз.

               (5)

               Структурата на командване и контрол на мисията не следва да засяга договорната отговорност на ръководителя на мисията към Комисията за изпълнение на бюджета на мисията,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Интегрираната мисия на Европейския съюз за спазване на правовия ред в Ирак, създадена със Съвместно действие 2005/190/ОВППС („EUJUST LEX-IRAQ“ или „мисията“), се продължава от 1 юли 2010 г.
   2.   EUJUST LEX-IRAQ функционира в съответствие с целите и останалите разпоредби, които се съдържат в определението на мисията в член 2.
   Член 2
   Определение на мисията
   1.   EUJUST LEX-IRAQ продължава да съдейства за удовлетворяването на нуждите на иракската наказателноправна система чрез предоставяне на обучение за служителите от висшите и средни нива на управлението и наказателното разследване. Това обучение цели подобряването на капацитета, координацията и съвместната работа на отделните елементи на иракската наказателноправна система.
   2.   EUJUST LEX-IRAQ съдейства за по-тясното сътрудничество между отделните участници в иракската наказателноправна система и укрепва управленския капацитет на старшите служители и на тези с висок потенциал най-вече в полицията, съдебната система и местата за изпълнение на наказанията, за усъвършенстване уменията и процедурите в наказателното разследване при пълно спазване на правовия ред и правата на човека.
   3.   EUJUST LEX-IRAQ продължава да предоставя, когато условията на сигурност и ресурсите позволяват това, стратегически насоки и консултиране на основата на проверена необходимост от страна на Ирак, като отчита останалото международно присъствие и добавената стойност на ЕС в тази област.
   4.   Дейностите по обучение се осъществяват в Ирак и в региона, както и в Съюза. EUJUST LEX-IRAQ поддържа бюра в Брюксел и Багдад, включително едно локално звено в Басра в подготовка за евентуално откриване на бюро там при подходящо решение за това. EUJUST LEX поддържа бюро също в Ербил (региона на Кюрдистан). Като се има предвид развитието на обстановката в Ирак по време на изпълнението на този нов мандат, ръководителят на мисията и по-голямата част от персонала ще се преместят от Брюксел в Ирак и ще бъдат разположени в Багдад веднага след като ситуацията позволява това.
   5.   Като отчита развитието на условията на сигурност в Ирак и резултатите от дейността на мисията в Ирак, Съветът разглежда резултатите от този нов мандат и взема решение относно бъдещето на мисията след 30 юни 2012 г.
   6.   По време на мисията се изгражда ефективно стратегическо и техническо сътрудничество с иракските партньори, особено по отношение на разработването на учебните програми във фазата на планиране. В дейностите на EUJUST LEX-IRAQ иракското население следва да е балансирано представено на основата на правата на човека и равенството между мъжете и жените. Участниците продължават да разполагат с възможност за участие в съответните дейности вътре в страната, независимо къде се провеждат. Необходима е координация за подбора, проучването, оценката, последващото развитие и координацията на персонала, участващ в обучението, с цел да се продължи поемането на дейността от иракската страна. Необходима е също тясна координация между EUJUST LEX-IRAQ и държавите-членки, предоставящи обучението, по време на фазата на планиране и фазата на изпълнение. Това включва участието на дипломатическите мисии на съответните държави-членки в Ирак, както и поддържане на връзки с онези държави-членки, които разполагат с опит в предоставяне на обучение от значение за мисията.
   7.   EUJUST LEX-IRAQ е независима и обособена мисия, но допълва и придава добавена стойност към усилията на иракското правителство и международната общност, по-специално тези на Организацията на обединените нации (ООН) и Съединените американски щати. Тя постига полезно единодействие със съответните дейности на Съюза и държавите-членки. Във връзка с това EUJUST LEX-IRAQ поддържа връзки със съответните иракски органи, задълбочава сътрудничеството и избягва дублирането с международните участници, които вече действат в страната, както и с държавите-членки, които в момента провеждат проекти за обучение в Ирак.
   Член 3
   Структура
   EUJUST LEX-IRAQ разполага с бюра в Брюксел и в Ирак и по принцип е структурирана, както следва:

               а)

               ръководител на мисията;

               б)

               бюро за координация в Брюксел;

               в)

               бюро в Багдад с локално звено в Басра;

               г)

               бюро в Ербил (региона на Кюрдистан);

               д)

               центрове за обучение, инструктори и експерти, осигурени от държавите-членки, които се координират от EUJUST LEX-IRAQ.

         Тези елементи се разработват в оперативната концепция (CONOPS) и оперативния план (OPLAN).
   Член 4
   Командващ гражданските операции
   1.   Директорът на способностите за планиране и провеждане на граждански операции е командващ гражданските операции за EUJUST LEX-IRAQ.
   2.   Командващият гражданските операции осъществява командването и контрола на EUJUST LEX-IRAQ на стратегическо равнище под политическия контрол и стратегическото ръководство на Комитета по политика и сигурност (КПС) и под общото ръководство на върховния представител на Съюза по въпросите на външните работи и политиката на сигурност.
   3.   Командващият гражданските операции осигурява правилно и ефективно изпълнение на решенията на Съвета и на КПС, включително даване на инструкции на стратегическо равнище, според необходимостта, на ръководителя на мисията.
   4.   Целият командирован персонал остава под пълното командване на националните органи на изпращащата държава или институция на Съюза. Националните органи прехвърлят оперативния контрол на своя персонал, екипи и звена на командващия гражданските операции.
   5.   Командващият гражданските операции носи обща отговорност за обезпечаване на правилното изпълнение на задълженията на Съюза.
   Член 5
   Ръководител на мисията
   1.   Ръководителят на мисията носи отговорност и осъществява командването и контрола на мисията на мястото на операциите.
   2.   Ръководителят на мисията осъществява възложените му от командващия гражданските операции командване и контрол на персонала, екипите и звената от изпращащите държави и носи отговорност по административни и логистични въпроси, включително по отношение на предоставените на разположение на мисията активи, ресурси и информация.
   3.   Ръководителят на мисията дава инструкции на целия персонал на мисията, включително на бюрото за координация в Брюксел и бюрата в Ербил и Багдад и локалното звено в Басра, с цел ефективното провеждане на EUJUST LEX-IRAQ, като осигурява координацията и ежедневното управление на мисията и следва инструкциите на стратегическо равнище на командващия гражданските операции.
   4.   Ръководителят на мисията отговаря за изпълнението на бюджета на мисията. За тази цел ръководителят на мисията подписва договор с Комисията.
   5.   Ръководителят на мисията отговоря за дисциплинарния контрол на персонала. Налагането на дисциплинарни наказания по отношение на командирования персонал е от компетентността на съответния национален орган или на съответната институция на Съюза.
   6.   Ръководителят на мисията представлява EUJUST LEX-IRAQ и осигурява подходящо обществено представяне на мисията.
   Член 6
   Персонал
   1.   Числеността и компетентността на персонала на EUJUST LEX-IRAQ съответстват на определението на мисията, посочено в член 2, и на структурата, посочена в член 3.
   2.   EUJUST LEX-IRAQ се състои основно от персонал, командирован от държавите-членки или от институциите на Съюза.
   3.   Всяка държава-членка или институция на Съюза поема разходите, свързани с командирования от нея персонал, включително пътни разходи до и от мястото на разполагане, заплати, медицински осигуровки и надбавки, различни от дневните, както и от надбавките за работа при трудни условия и риск.
   4.   EUJUST LEX IRAQ може също да назначава, според необходимостта, международен и местен персонал на договорна основа, ако необходимите функции не са осигурени от персонала, командирован от държавите-членки.
   5.   Целият персонал изпълнява задълженията си и действа в интерес на мисията. Целият персонал спазва принципите и минималните изисквания за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (2).
   Член 7
   Статус на персонала
   1.   Статусът на персонала на EUJUST LEX-IRAQ, в който се включват, където е необходимо, привилегиите, имунитетите и по-нататъшните гаранции, необходими за изпълнението и гладкото функциониране на EUJUST LEX-IRAQ, се договаря в съответствие с процедурата, установена в член 37 от Договора за Европейския съюз.
   2.   Държавата-членка или институцията на Съюза, която командирова даден член на персонала, носи отговорност за удовлетворяване на всички искове, свързани с командироването, предявени от члена на персонала или отнасящи се до него. Съответната държава или институция на Съюза отговаря за предприемането на действия срещу командированото лице.
   Член 8
   Командна верига
   1.   EUJUST LEX-IRAQ притежава единна командна верига като операция за управление на кризи.
   2.   Под отговорността на Съвета и на ВП, КПС упражнява политическия контрол и стратегическото ръководство на EUJUST LEX-IRAQ.
   3.   Командващият гражданските операции, който действа под политическия контрол и стратегическото ръководство на КПС и общото ръководство на ВП, е командващ EUJUST LEX-IRAQ на стратегическо равнище и в това си качество дава инструкции и съвети на ръководителя на мисията и му оказва техническа подкрепа.
   4.   Командващият гражданските операции докладва на Съвета чрез ВП.
   5.   Ръководителят на мисията осъществява командването и контрола на EUJUST LEX-IRAQ на мястото на операциите и носи пряка отговорност пред командващия гражданските операции.
   Член 9
   Политически контрол и стратегическо ръководство
   1.   КПС осъществява, под отговорността на Съвета и на ВП, политическия контрол и стратегическото ръководство на мисията. Съветът оправомощава КПС да взема необходимите решения за тази цел в съответствие с член 38, трета алинея от Договора за Европейския съюз.
   2.   Това включва правомощия да изменя CONOPS и OPLAN. Включват се и правомощия за вземане на решения относно назначаването на ръководител на мисията. Съветът запазва правомощията си по отношение на вземане на решения относно целите на мисията и приключването ѝ.
   3.   КПС докладва редовно пред Съвета.
   4.   КПС получава редовно, според необходимостта, отчети от командващия гражданските операции и от ръководителя на мисията по въпроси, които попадат в техните области на отговорност.
   Член 10
   Сигурност
   1.   Командващият гражданските операции дава насоки на ръководителя на мисията по отношение на планирането на мерките за сигурност и осигурява тяхното правилно и ефективно изпълнение в контекста на EUJUST LEX-IRAQ, в съответствие с членове 4 и 8 и в координация със службата за сигурност на Съвета.
   2.   Ръководителят на мисията носи отговорност за сигурността на мисията и осигурява спазването на минималните изисквания за сигурност, приложими към мисията, в съответствие с политиката на Европейския съюз относно сигурността на персонала, участващ в мисии извън Съюза с възложени оперативни функции съгласно дял V от Договора за Европейския съюз и свързаните с това документи.
   3.   Приемащата държава-членка предприема всички необходими и подходящи мерки за сигурността на участниците и инструкторите на нейна територия, когато елементи от мисията се осъществяват извън държавите-членки.
   4.   Необходимите и подходящи мерки по отношение на бюрото за координация в Брюксел се организират от службата за сигурност на генералния секретариат на Съвета в сътрудничество с властите на приемащата държава-членка.
   5.   Ако обучението се извършва на територията на трета държава, Съюзът с участието на съответните държави-членки изисква от властите на третата държава да вземат необходимите мерки по отношение на сигурността на участниците и инструкторите или експертите на тяхна територия.
   6.   EUJUST LEX-IRAQ има служител по въпросите на сигурността за мисията, който докладва на ръководителя на мисията.
   7.   Ръководителят на мисията се консултира с КПС по въпросите на сигурността, засягащи разполагането на мисията, в съответствие с указанията на ВП.
   8.   Членовете на персонала, инструкторите и експертите на EUJUST LEX-IRAQ преминават през задължително обучение по въпросите на сигурността, организирано от Службата за сигурност на генералния секретариат на Съвета, както и, когато е целесъобразно, през медицински прегледи, преди да бъдат разположени в Ирак или да пътуват до там.
   9.   Държавите-членки полагат всички усилия да предоставят на EUJUST LEX-IRAQ, по-специално на бюрата в Ирак, на персонала, на инструкторите и на експертите, които пътуват до Ирак, защитени помещения за настаняване, бронирано облекло и лична защита, както и други мерки за сигурност в Ирак, когато е целесъобразно. За тази цел ръководителят на мисията може при необходимост да сключва подходящи договорености с държавите-членки или местните власти.
   Член 11
   Финансови правила
   1.   Референтната финансова сума, предвидена за покриване на свързаните с мисията разходи за периода от 1 юли 2010 г. до 30 юни 2011 г., е 17 500 000 EUR.
   2.   Съветът взема решение за референтната финансова сума за следващите периоди.
   3.   Всички разходи се управляват в съответствие с правилата и процедурите, приложими за общия бюджет на Европейския съюз.
   4.   Предвид особеното положение във връзка със сигурността в Ирак, услугите в Багдад и Басра се предоставят в рамките на договорите, сключени от Обединеното кралство, други държави-членки, когато е целесъобразно, или чрез договорености, сключени между иракските власти и дружествата, които извършват и фактурират тези услуги. Бюджетът на EUJUST LEX-IRAQ покрива тези разходи. Обединеното кралство или другите заинтересовани държави-членки, след консултация с ръководителя на мисията, се отчитат пред Съвета с надлежната информация относно тези разходи.
   5.   Ръководителят на мисията докладва изцяло пред Комисията, която осъществява надзор над дейностите, предприети в рамките на договора му.
   6.   Финансовите правила отчитат оперативните изисквания на EUJUST LEX-IRAQ, в това число оперативната съвместимост на оборудването.
   7.   Разходите са допустими от датата на влизането в сила на настоящото решение.
   8.   Оборудването и доставките за бюрото за координация в Брюксел се закупуват или наемат от името на Съюза.
   Член 12
   Участие на трети държави
   1.   Без да се засяга независимостта на Съюза при вземане на решения и неговата единна институционална рамка, държавите кандидати и други трети държави могат да бъдат поканени да участват в EUJUST LEX-IRAQ, при условие че поемат разходите по изпращането на командированите от тях полицейски експерти и/или цивилни служители, включително заплати, надбавки, медицински осигуровки, застраховка за повишен риск и пътни разходи до и от Ирак, и че участват в покриването на текущите разходи на EUJUST LEX-IRAQ според необходимостта.
   2.   Съветът упълномощава КПС да взема необходимите решения относно приемането на предложения принос.
   3.   Трети държави, участващи в EUJUST LEX-IRAQ, имат същите права и задължения по отношение на текущото управление на мисията, както и участващите в мисията държави-членки.
   4.   КПС предприема съответни действия по отношение на договореностите за участие и при необходимост представя предложение на Съвета, включително относно евентуалното финансово участие или участие в натура на трети държави.
   5.   Подробните условия относно участието на трети държави са предмет на договорености съгласно член 37 от Договора за Европейския съюз и, ако е необходимо, на допълнителни споразумения по технически въпроси. Когато Съюзът и дадена трета държава са сключили споразумение, установяващо рамките на участието на тази трета държава в операции на ЕС по управление на кризи, разпоредбите на такова споразумение се прилагат в контекста на съответната мисия.
   Член 13
   Координация
   1.   Без да се нарушава командната верига, ръководителят на мисията действа в тясна координация с делегацията на ЕС в Ирак, за да се гарантира съгласуваност в действията на Съюза в подкрепа на Ирак.
   2.   Ръководителят на мисията координира действията си ръководителите на дипломатическите мисии на съответните държави-членки.
   3.   Ръководителят на мисията си сътрудничи с други международни участници в страната, по-специално с ООН.
   Член 14
   Предоставяне на класифицирана информация
   ВП е упълномощен да предоставя на приемащата държава и на ООН, при необходимост и в съответствие с оперативните нужди на мисията, на класифицирана информация и документи на ЕС до ниво „RESTREINT UE“, изготвени за целите на мисията в съответствие с разпоредбите за сигурност на Съвета. За целта се установяват договорености на местно равнище.
   ВП се упълномощава да предоставя на трети държави, свързани с настоящото решение, некласифицирани документи на Съюза във връзка с обсъжданията в Съвета по повод на мисията, при спазване на задължението за служебна тайна съгласно член 6, параграф 1 от Процедурния правилник на Съвета (3).
   Член 15
   Оперативно дежурство
   За целите на EUJUST LEX-IRAQ се активира капацитетът за оперативно дежурство.
   Член 16
   Влизане в сила
   Настоящото решение влиза в сила в деня на приемането му.
   Прилага се от 1 юли 2010 г. до 30 юни 2012 г.

      Съставено в Люксембург на 14 юни 2010 година.

            За Съвета

            Председател

         C. ASHTON

      (1)  ОВ L 62, 9.3.2005 г., стр. 37.

      (2)  ОВ L 101, 11.4.2001 г., стр. 1.

      (3)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: 2009/173/ЕО: Решение на Съвета от 5 юни 2007 година относно подписването и временното прилагане на протокол към Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка с присъединяването на Република България и Румъния към Европейския съюз

text:
               6.3.2009

               BG

               Официален вестник на Европейския съюз

               L 62/7

         РЕШЕНИЕ НА СЪВЕТА
   от 5 юни 2007 година
   относно подписването и временното прилагане на протокол към Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка с присъединяването на Република България и Румъния към Европейския съюз
   (2009/173/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 44, параграф 2, третото изречение от член 47, параграф 2, както и членове 55, 57, параграф 2, 71, 80, параграф 2, 93, 94, 133 и 181а, във връзка с второто изречение на първата алинея от член 300, параграф 2 от него,
   като взе предвид Договора за присъединяване на Република България и Румъния, и по-специално член 4, параграф 3 от него,
   като взе предвид Акта за присъединяване на Република България и Румъния, и по-специално член 6, параграф 2 от него,
   като взе предвид предложението на Комисията,
   като има предвид, че:

               (1)

               На 23 октомври 2006 г. Съветът разреши на Комисията от името на Общността и нейните държави-членки да договори с Република Азербайджан протокол към Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка с присъединяването на Република България и Румъния към Европейския съюз.

               (2)

               В зависимост от евентуалното му сключване на по-късна дата протоколът следва да бъде подписан от името на Европейските общности и техните държави-членки.

               (3)

               Протоколът следва да се прилага временно от 1 януари 2007 г. до приключването на съответните процедури за официалното му сключване,

         РЕШИ:
   Член 1
   Председателят на Съвета се упълномощава с настоящото да посочи лицето(лицата), оправомощено(и) да подпишат от името на Европейските общности и техните държави-членки протокола към Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка с присъединяването на Република България и Румъния, в зависимост от евентуалното му сключване на по-късен етап.
   Текстът на протокола е приложен към настоящото решение (1).
   Член 2
   До влизането му в сила протоколът се прилага временно от 1 януари 2007 г.

      Съставено в Люксембург на 5 юни 2007 година.

            За Съвета

            Председател

         P. STEINBRÜCK

      (1)  Вж. страница 9 от настоящия брой на Официален вестник.
    ---documentbreak---

               6.3.2009

               BG

               Официален вестник на Европейския съюз

               L 62/9

         ПРОТОКОЛ КЪМ СПОРАЗУМЕНИЕТО ЗА ПАРТНЬОРСТВО И СЪТРУДНИЧЕСТВО
   между Европейските общности и техните държави-членки, от една страна, и Република Азербайджан, от друга страна, във връзка с присъединяването на Република България и Румъния към Европейския съюз
   КРАЛСТВО БЕЛГИЯ,
   РЕПУБЛИКА БЪЛГАРИЯ,
   ЧЕШКАТА РЕПУБЛИКА,
   КРАЛСТВО ДАНИЯ,
   ФЕДЕРАЛНА РЕПУБЛИКА ГЕРМАНИЯ,
   РЕПУБЛИКА ЕСТОНИЯ,
   РЕПУБЛИКА ГЪРЦИЯ,
   КРАЛСТВО ИСПАНИЯ,
   ФРЕНСКАТА РЕПУБЛИКА,
   ИРЛАНДИЯ,
   ИТАЛИАНСКАТА РЕПУБЛИКА,
   РЕПУБЛИКА КИПЪР,
   РЕПУБЛИКА ЛАТВИЯ,
   РЕПУБЛИКА ЛИТВА,
   ВЕЛИКОТО ХЕРЦОГСТВО ЛЮКСЕМБУРГ,
   РЕПУБЛИКА УНГАРИЯ,
   РЕПУБЛИКА МАЛТА,
   КРАЛСТВО НИДЕРЛАНДИЯ,
   РЕПУБЛИКА АВСТРИЯ,
   РЕПУБЛИКА ПОЛША,
   ПОРТУГАЛСКАТА РЕПУБЛИКА,
   РУМЪНИЯ,
   РЕПУБЛИКА СЛОВЕНИЯ,
   СЛОВАШКАТА РЕПУБЛИКА,
   РЕПУБЛИКА ФИНЛАНДИЯ,
   КРАЛСТВО ШВЕЦИЯ,
   ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
   наричани по-долу „държавите-членки“, представлявани от Съвета на Европейския съюз, и
   ЕВРОПЕЙСКАТА ОБЩНОСТ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ,
   наричани по-долу „Общностите“, представлявани от Съвета на Европейския съюз и Европейската комисия,
   от една страна, и
   РЕПУБЛИКА АЗЕРБАЙДЖАН,
   от друга страна,
   наричани по-долу „страните“ за целите на настоящия протокол,
   КАТО ВЗЕХА ПРЕДВИД разпоредбите на Договора между Кралство Белгия, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Ирландия, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Република Словения, Словашката република, Република Финландия, Кралство Швеция, Обединеното кралство Великобритания и Северна Ирландия (държави-членки на Европейския съюз) и Република България и Румъния относно присъединяването на Република България и Румъния към Европейския съюз, който бе подписан в Люксембург на 25 април 2005 г. и се прилага от 1 януари 2007 г.,
   ПРЕДВИД новото положение в отношенията между Република Азербайджан и Европейския съюз, произтичащо от присъединяването на две нови държави-членки към ЕС, което открива възможности и поражда предизвикателства пред сътрудничеството между Република Азербайджан и Европейския съюз,
   КАТО ВЗЕ ПРЕДВИД желанието на страните да осигурят постигането и изпълнението на целите и принципите на СПС,
   СЕ СПОРАЗУМЯХА ЗА СЛЕДНОТО:
   Член 1
   Република България и Румъния са страни по Споразумението за партньорство и сътрудничество между Европейските общности и техните държави-членки, от една страна, и Азербайджан, от друга страна, подписано в Люксембург на 22 април 1996 г. и влязло в сила на 1 юли 1999 г., (наричано по-долу „Споразумението“), и приемат и вземат предвид, по същия начин като останалите държави-членки на Общността, текстовете на споразумението и на съвместните декларации, размяната на писма и декларацията от страна на Азербайджан, приложена към заключителния акт, подписан на същата дата и протокола към споразумението от 18 май 2004 г.
   Член 2
   Настоящият протокол е неразделна част от споразумението.
   Член 3
   1.   Настоящият протокол се одобрява от Общностите, от Съвета на Европейския съюз, действащ от името на държавите-членки, и от Република Азербайджан в съответствие с техните процедури.
   2.   Страните се нотифицират взаимно за приключването на процедурите, посочени в предходния параграф. Инструментите за одобрение се депозират в Генералния секретариат на Съвета на Европейския съюз.
   Член 4
   1.   Настоящият протокол влиза в сила на първия ден от първия месец след датата на депозиране на последния инструмент за одобрение.
   2.   До влизането му в сила протоколът се прилага временно от 1 януари 2007 г.
   Член 5
   1.   Текстовете на споразумението, заключителния акт и всички приложени към него документи, както и на протокола към споразумението от 18 май 2004 г., са изготвени на български и на румънски език.
   2.   Те са приложени към настоящия протокол и са еднакво автентични с текстовете на другите езици, на които са изготвени споразумението, заключителният акт и приложените към него документи, както и протоколът към споразумението от 18 май 2004 г.
   Член 6
   Настоящият протокол е изготвен в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и азербайджански език, като всички текстове са автентични.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: Решение на Съвета от 8 май 2000 година относно одобрението от името на Общността на новото приложение V към Конвенцията за защита на морската среда в Североизточния Атлантик относно защитата и запазването на екосистемите и биологичното разнообразие на морската зона и съответстващото допълнение 3

text:
Важна правна забележка

|

32000D0340

Официален вестник n° L 118 , 08/05/2000 стр. 0044 - 0047 специално чешко издание глава 11 том 33 стр. 273  - 274 специално испанско издание глава 11 том 33 стр. 273  - 274 специално унгарско издание глава 11 том 33 стр. 273  - 274 специално литвийско издание глава 11 том 33 стр. 273  - 274 LV.ES глава 11 том 33 стр. 273  - 274 MT.ES глава 11 том 33 стр. 273  - 274 PL.ES глава 11 том 33 стр. 273  - 274 SK.ES глава 11 том 33 стр. 273  - 274 специално словенско издание глава 11 том 33 стр. 273  - 274

		20000508Решение на Съветаот 8 май 2000 годинаотносно одобрението от името на Общността на новото приложение V към Конвенцията за защита на морската среда в Североизточния Атлантик относно защитата и запазването на екосистемите и биологичното разнообразие на морската зона и съответстващото допълнение 3(2000/340/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 175, параграф 1 във връзка с първото изречение на член 300, параграф 2 и параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],като има предвид, че:(1) Общността е договаряща се страна по Конвенцията за защита на морската среда в Североизточния Атлантик (Конвенция OSPAR) съгласно Решение 98/249/ЕО [3].(2) Целта на Конвенцията OSPAR е да предотврати и да елиминира замърсяването, както и да защити морската зона от вредните въздействия на човешката дейност; тя влезе в сила на 25 март 1998 г.(3) Изпълнителният орган на Конвенцията OSPAR (Комисията OSPAR) може да приема изменения на Конвенцията, включително нови приложения и допълнения; той прие ново приложение, а именно приложение V относно защитата и запазването на екосистемите и биологичното разнообразие на морската зона, както и произтичащото от него допълнение 3 и Споразумение за значението на някои понятия в приложение V.(4) Опазването, защитата и подобряването на качеството на околната среда, включително запазването на естествените местообитания, както и на дивата флора и фауна и защитата на биоразнообразието, представляват основна цел от обща полза, преследвана от Общността, както е предвидено в член 174 от Договора; новото приложение V към Конвенцията OSPAR може да допринесе за постигането на тази цел.(5) Общността прие мерки в областта, обхваната от приложение V, и е нейно задължение да поеме международни ангажименти в тази област.(6) Целите на приложение V допълват целите на Директива 79/409/ЕИО на Съвета от 2 април 1979 г. за запазването на дивите птици [4] и на Директива 92/43/ЕИО на Съвета от 21 май 1992 г. за запазването на естествените местообитания и на дивата фауна и флора [5]; тези директиви вече предоставят общностна рамка за защитата на местообитанията и на видовете в географската област, в която се прилагат; приемането на приложение V от Общността не накърнява прилагането на тези директиви.(7) Комисията взе участие в преговорите по приложение V, в съответствие със заключенията на Съвета относно директиви за преговаряне, отнасящи се до Конвенцията за защита на морската среда в Североизточния Атлантик.(8) Общността следва да одобри приложение V към Конвенцията за защита на морската среда в Североизточния Атлантик (включително съответстващото допълнение 3),РЕШИ:Член единствен1. Приложение V към Конвенцията за защита на морската среда в Североизточния Атлантик (включително съответстващото допълнение 3) се одобрява от името на Общността.Текстът на приложение V е приложен към настоящото решение.2. Комисията е упълномощена да уведоми Комисията OSPAR за одобрението по параграф 1.Съставено в Брюксел на 8 май 2000 година.За СъветаПредседателE. Ferro Rodrigues[1] ОВ С 158, 4.6.1999 г., стр. 1.[2] Становище от 27 октомври 1999 г. (все още непубликувано в Официален вестник).[3] ОВ L 104, 3.4.1998 г., стр. 1.[4] ОВ L 103, 25.4.1979 г., стр. 1. Директива, последно изменена с Директива 97/49/ЕО (ОВ L 223, 13.8.1997 г., стр. 9).[5] ОВ L 206, 22.7.1992 г., стр. 7. Директива, последно изменена с Директива 97/62/ЕО (ОВ L 305, 8.11.1997 г., стр. 42).--------------------------------------------------20000508ПРИЛОЖЕНИЕ VЗА ЗАЩИТАТА И ЗАПАЗВАНЕТО НА ЕКОСИСТЕМИТЕ И БИОЛОГИЧНОТО РАЗНООБРАЗИЕ НА МОРСКАТА ЗОНАЧлен 1За целите на настоящото приложение и на допълнение 3 определенията на термините "биологично разнообразие", "екосистема" и "местообитание" са тези, които фигурират в Конвенцията за биологичното разнообразие от 5 юни 1992 г.Член 2Като изпълняват задълженията си по настоящата конвенция за предприемане, поотделно или съвместно, на необходимите мерки за защита на морската зона срещу вредните въздействия от човешката дейност, така че да защитят човешкото здраве и да предпазят морските екосистеми, и — когато е възможно — да възстановят морските области, които са претърпели тези вредни въздействия, както и задължението, което имат въз основа на Конвенцията за биологичното разнообразие от 5 юни 1992 г., да изготвят стратегии, планове и програми, целящи да осигурят запазването и трайното използване на биологичното разнообразие, договарящите се страни:а) вземат необходимите мерки, за да защитят и запазят екосистемите и биологичното разнообразие на морската зона и да възстановят, когато е възможно, морските области, които са претърпели вредни въздействия, иб) за тези цели, съдействат за приемането на такива програми и мерки, които да контролират човешките дейности определени чрез прилагане на критериите, посочени в допълнение 3.Член 31. За целите на настоящото приложение задължение на Комисията е по-специално:а) да изготви програми и мерки, които да имат за цел да управляват човешките дейности, определени чрез прилагане на критериите, посочени в допълнение 3;б) при това:i) да събере и проучи информацията за въпросните дейности и за въздействията, които те оказват върху екосистемите и върху биологичното разнообразие;ii) да разработи средства, съответстващи на международното право, целящи да въведат мерки за защита, запазване, възстановяване или предпазване в специфични зони или места или визиращи отделни видове или местообитания;iii) при спазване разпоредбите на член 4 от настоящото приложение, да вземе под внимание аспектите на националните стратегии и насоки, отнасящи се до трайното използване на съставните елементи на биологичното разнообразие на морската зона, които влияят върху различните райони и подрайони на въпросната зона;iv) при спазване разпоредбите на член 4 от настоящото приложение, да се стреми към прилагането на цялостен подход към екосистемите;в) при това да държи също сметка за програмите и мерките, приети от договарящите се страни, с оглед на защитата и запазването на екосистемите във водите под техен суверенитет или юрисдикция.2. При приемането на подобни програми и мерки се разглежда надлежно въпросът относно прилагането на дадена програма или мярка спрямо цялата или само спрямо определена част от морската зона.Член 41. В съответствие с предпоследното съображение на конвенцията никаква програма или мярка, отнасяща се до управлението на риболова не може да бъде приета въз основа на настоящото приложение. Въпреки това, ако Комисията прецени, че е желателно да се предприеме някакво действие по въпрос, който има връзка с тази област, тя привлича вниманието на международния орган или власт, които са компетентни по този въпрос. Когато е желателно Комисията да вземе мерки, допълващи или усилващи мерките на другите власти или органи, Комисията се старае да сътрудничи с тях.2. Ако Комисията прецени, че съгласно настоящото приложение е желателно да се намеси в област, отнасяща се до морския транспорт, тя привлича вниманието на Международната морска организация към този въпрос. Договарящите се страни, които са членки на Международната морска организация, полагат усилия да съдействат в рамките на тази организация, за да се постигне желаната реакция, включително, ако е необходимо, съгласието на тази организация във връзка с регионална или местна акция, като вземат предвид насоките, изработени евентуално от въпросната организация по отношение на определянето на специални зони, идентифицирането на особено уязвими зони или всички други въпроси.--------------------------------------------------20000508Допълнение 3Критерии за определянето на човешките дейности за целите на приложение V1. При определяне на човешките дейности за целите на приложение V се прилагат следните критерии, като се държи сметка за регионалните различия:а) обхват, интензивност и продължителност на разглежданата човешка дейност;б) реални или потенциални вредни въздействия от човешката дейност върху определени видове, групи и местообитания;в) реални или потенциални вредни въздействия от човешката дейност върху определени екологични процеси;г) необратимост или трайност на тези въздействия;2. Тези критерии не са непременно изчерпателни или с еднаква важност при разглеждането на дадена дейност.--------------------------------------------------